تورکیه میللی مودافعه ناظیری حولوصی آکار ارمنیستانین آذربایجانا هوجوم‌لارینی قینایا‌راق "آچدیق‌لاری کومپاسین آلتیندا قالا‌جاق، بوغولا‌جاق و ائتدیک‌لری‌نین حسابینی مطلق اؤده‌یه‌جک‌لر" دئدی.
ارمنیستانین آذربایجان اوردوسونا قارشی هوجوم‌لاری‌نین گوندمده اولدوغو بیر دؤورده حولوصی آکار آذربایجان مودافعه ناظیری‌نین معاوینی و هاوا قوه‌لری قوموتانی رامیز طاهیروو و هئیتینی تورکیه میللی مودافعه ناظیرلیگینده قبول ائدیب.
تورکیه-‌نین باش قرارگاه رئیسی ژنرال یاشار گولرله یاناشی قورو قوه‌لری قوموتانی ژنرال اومیت دوندار، هاوا قوه‌لری قوموتانی ژنرال حسن کوچوک آکیوز و دنیز دونانماسی قوموتانی آدمیرال آدنان اؤزبالین دا ایشتیراک ائتدیگی گؤروشون اولینده چیخیش ائدن حولوصی آکار هوجوملاردان سونرا جمهور باشقانی رجب طیب اردوغان، آذربایجان پرزیدنتی الهام علی یئو اوزونون ایسه آذربایجان مودافعه ناظیری ذاکیر حسنوو ایله گوروشه ره ک پروسه لری  یاخیندان ایزله دیگینی نظره چات‌دیرا‌راق بیلدیریب: "باش وئرن‌لرله باغلی نه لازیمسا، ائدیله‌جک. آذربایجانین توووز بؤلگه‌سینه ائدیلن آلچاق هوجومو کسکین شکیلده قیناییریق. آذربایجان تورکونون آغریسی بیزیم آغریمیزدیر. اورادا یاشادیغینیز هر جور چتینلیگین بورادا چوخ دریندن حیس ائدیلدیگینی هامینیزین بیلمه‌سینی ایستییرم."
تورکیه مودافعه ناظیری آذربایجان سرحدلری و خالقی‌نین تهلوکه‌سیزلیگی اوچون موباریزه آپارارکن شهید اولان آذربایجان سلاحلی قوه‌لری‌نین قهرمان عسگرلرینه الله-‌دان رحمت، یارا‌لی‌لارینا شفا دیله‌یه‌رک دئییب: "آذربایجان-‌لی قارداش‌لاریمیزین قان‌لارینی یئرده قویمایاغیمیزا امین اولون. قاراباغین ایشغا‌لی‌نین قبول ائدیلمز اولدوغونو هر پلاتفورمادا سؤیله‌دیک و سؤیله‌یه‌جییک. بو مؤوضوعدا آذربایجان-‌لی قارداش‌لاریمیزین، ایگید اینسان‌لارین موباریزه‌سینده اونلارلا بیرلیکده اولدوغوموزو، حؤرمت‌لی پرزیدنتیمیز باشدا اولماقلا، تورکیه-‌ده عسگردن وطنداشا - هر کس ایفاده ائدیر، بوتون خالقیمیز بو دویغو و دوشونجنی پایلاشیر. بیز حقیقتن "ایکی دؤولت، بیر میللت"ییک.
دیلیمیز، دینیمیز، تاریخیمیز، آنلاییشیمیز بیردیر. سئوینج و کدرده بیریک. حؤرمت‌لی پرزیدنتیمیزین ایلک آندان ایفاده ائتدیگی کیمی، "بو، حقیقتن ارمنی‌لرین بویونو آشان بیر جهددیر". اونلار آچدیق‌لاری کومپاسین آلتیندا قالا‌جاق، بوغولا‌جاق و ائتدیک‌لری‌نین حسابینی مطلق اؤده‌یه‌جک‌لر.
تورکیه و آذربایجان آراسینداکی دوستلوق، قارداش‌لیق، بیرلیک و برابرلیک بیزیم اوچون چوخ اهمیت‌لی‌دیر.
آذربایجان-‌لی قارداش‌لاریمیزا قارشی بوندان اول نئجه اولدوقسا، بون‌دان سونرا دا بئله داوام ائدجییک.
آذربایجان-‌لی قارداش‌لاریمیزلا بیر و برابریک، آغری‌لارینی اورییمیزله دویوروق. بیز تورکیه جمهوریتی دؤولتی اولا‌راق، تورکیه سلاح‌لی قوه‌لری اولا‌راق نه ائتمه‌میز لازیم‌دیرسا، ائدجییک. بونا هئچ کیمین شوبهه‌سی اولماسین."
